2.11 รายการระหว่างกัน

  รายการระหว่างกันที่ผ่านมา

บริษัทฯ และบริษัทย่อย
ได้มีการตกลงเข้าทำรายการกับบุคคลที่เกี่ยวโยงกันโดยรายการดังกล่าวเป็นรายการตามธุรกิจปกติของบริษัทฯ
และบริษัทย่อย ซึ่งเป็นไปตามเงื่อนไขการค้าทั่วไป
และเพื่อให้สอดคล้องกับข้อกำหนดของพระราชบัญญัติหลักทรัพย์และตลาดหลักทรัพย์ (ฉบับที่ 4) 2551
มาตรา 89/12 (1) คณะกรรมการบริษัทได้อนุมัติในหลักการเมื่อวันที่ 13 สิงหาคม 2551
ให้ฝ่ายจัดการมีอำนาจเข้าทำรายการระหว่างกันที่มีเงื่อนไขการค้าทั่วไป
โดยฝ่ายจัดการสามารถทำธุรกรรมดังกล่าวหากธุรกรรมเหล่านั้นมีข้อตกลงทางการค้าในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน
ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร
หรือบุคคลที่มีความเกี่ยวข้อง

สำหรับงวดบัญชีสิ้นสุด ณ วันที่ 31 ธันวาคม 2552 บริษัทฯ
ได้เปิดเผยรายการที่เกี่ยวโยงกันที่เข้าข่ายตามประกาศตลาดหลักทรัพย์ฯ เรื่อง หลักเกณฑ์ เงื่อนไข
และวิธีการเปิดเผยข้อมูลรายการที่เกี่ยวโยงกันของบริษัทจดทะเบียนโดยสรุปรายละเอียดดังนี้

1. รายการระหว่างบริษัทย่อย กับ บุคคลที่เกี่ยวโยง

+--------------------+--------------------+-----------+---------------+
| บุคคล / นิติบุคคล      | ลักษณะรายการ        | มูลค่า      | ความจำเป      |
| ที่เกี่ยวโยง           |                    |           | ็นและสมเหตุสมผล |
+--------------------+--------------------+-----------+---------------+
| บจก. พรีม่าโกลด์      | บริษัทย่อย            | มูลค่าก     | คณะกรรมการบริษ |
| อินเตอร์เนชั่นแนล      | ทำรายการเช่าชั้นที่ 12  | ารเช่าอาคา | ัทและคณะกรรมกา |
| (บริษัทย่อยที่บริษัทถ     | ระยะเวลาเช่าตั้งแต่วันที่ | รรวมค่าเช่า | รตรวจสอบเห็นคว |
| ือหุ้นคิดเป็นสัดส่วนร้อยละ | 1 มกราคม พ.ศ. 2550 | เฟอร์นิเจอร์ | รให้บริษัทย่อยเช่า |
| 100                | ถึงวันที่ 31 ธันวาคม    | และ       | เนื่องจากเ      |
| ของหุ้น              | 2552               | ค่าบริการไอ | ป็นเป็นสถานที่ตั้งส |
| ที่จำหน่ายได้แล้วทั้งหมด) | กับนิติบุคคลที่เกี่ยวโยง   | เย็นปรับอาก | ำนักงานของบจก. |
| กับ บริษัท สุปรี โฮลดิ้ง  | โด                 | าศรวมทั้งสิ้น | พรีม่าโกลด์      |
| จำกัด               | ยอาคารที่เช่าตั้งอยู่เลขที่ | 9,532,800 | อินเตอร์เนชั่นแนล |
| โดยมีกรรมการของ     | 1093/64, 68-70     | บาท       | ตั้งแต่ปี         |
| บมจ. แพรนด้า จิวเวลรี่ | อาคารเซ็นทรัลซิตี้      |           | 2538-ปัจจุบัน    |
| รวมญาติสนิทถือหุ้นใน    | แขวงบางนา เขตบางนา |           | และ           |
| บจก.สุปรี            | กรุงเทพ 10260       |           | สถานที่เช่าและรา |
|                    |                    |           | คาเช่าที่เหมาะสม |
| โฮลดิ้ง เกินกว่าร้อยละ  |                    |           |               |
| 10                 |                    |           |               |
+--------------------+--------------------+-----------+---------------+
| บจก. พรีม่าโกลด์      | กา                 | ซื้อในราคา  | คณะกรรมการ    |
| อินเตอร์เนชั่นแนล      | รซื้อห้องชุดของอาคารชุด | 40 ล้านบาท | บริษัทและคณะกรร |
| (บริษัทย่อยที่บริษัทถ     | ทาวเวอร์ 1 ออฟฟิค    | ซึ่งเ       | มการตรวจสอบเห |
| ือหุ้นคิดเป็นสัดส่วนร้อยละ | อาคารเลขที่ 1 ชั้น 13  | ป็นราคาที่ไม | ็นควรให้บริษัทย่อย |
| 100                | ห้องชุดเลขที่ 1093/64, | ่เกินมูลค่ารา | ซื้อห้องชุดดังกล่าว |
| ของหุ้น              | 1093/68, 1093/69   | คาตลาดที่ปร | เนื่องจากการท   |
| ที่จำหน่ายได้แล้วทั้งหมด) | และ 1093/70        | ะเมินของผู้ป | ำรายการดังกล่าว |
| กับบจก. สุปรี โฮลดิ้ง   | ตั้งอยู่โฉนดที่ดินเลขที่    | ระเมินอิสระ | เป็นที่ตั้งสำนักงาน |
| ซึ่งเป็นบร            | 243044 ตำบลบางนา   | คือ บจก.   | เดิมของบริษัทย่อย |
| ิษัทที่มีญาติสนิทของกรรมก | อำเภอพระโขนง       | ฟานิก      | ตั้งแต่ปี         |
| ารบริษัทโดยถือหุ้นทั้งหมด | จังหวัดกรุงเทพฯ       | แอพเพรซัล  | 2538-ปัจจุบัน    |
| 100%               | เนื้อที่แต่ละห้องประมาณ  | โดยได้ราย  | แล            |
|                    | 178.21, 347.50,    | งานการประ | ะบริษัทย่อยพิจารณ |
|                    | 136.46 และ 168.88  | เมินเมื่อวันที่ | าแล้วเห็นว่าสถาน |
|                    | ตร.ม. ตามลำดับ รวม  | 26 มิถุนายน | ที่ตั้งมีความเหมาะ |
|                    | 4 ห้อง คู่สัญญา        | 2552      | สมและคล่องตัวใน |
|                    | ระหว่างบจก. สุปรี     |           | การบริหารจัดการ |
|                    | โฮลดิ้ง “ผู้จะขาย” กับ  |           |               |
|                    | บจก. พรีม่าโกลด์      |           |               |
|                    | อินเตอร์เนชั่นแนล      |           |               |
|                    | “ผู้จะซื้อ”            |           |               |
+--------------------+--------------------+-----------+---------------+

2. รายการระหว่างบริษัทฯ กับบริษัทย่อย

- ไม่มี -

สำหรับรายการที่เป็นปกติทางการค้าทั่วไประหว่าง บริษัทฯ กับบริษัทย่อย บริษัทร่วม
และบริษัทที่เกี่ยวข้อง ที่มีผู้บริหารและกรรมการร่วมกันซึ่งเป็นลักษณะปกติทางการค้าทั่วไป
(โปรดดูหมายเหตุประกอบงบการเงิน ข้อที่ 6)

ความจำเป็นและความสมเหตุสมผลของรายการ

รายการระหว่างกันที่เกิดขึ้นระหว่างบริษัทฯ บริษัทย่อย และบริษัทร่วม
เป็นรายการที่ดำเนินการทางธุรกิจตามปกติ และได้ผ่านการพิจารณาอนุมัติจากคณะกรรมการบริษัท
หรือคณะกรรมการบริหารของบริษัท
ซึ่งเป็นไปตามขั้นตอนการอนุมัติที่เหมาะสมตามระเบียบข้อบังคับของบริษัททุกประการ

นโยบายและแนวโน้มการทำรายการระหว่างกันในอนาคต

รายการระหว่างกันของบริษัทในอนาคต จะเป็นรายการที่ดำเนินการทางธุรกิจตามปกติเช่นเดิม
ไม่มีรายการใดเป็นพิเศษ ไม่มีการถ่ายเทผลประโยชน์ระหว่างบริษัทฯ บริษัทย่อย
กับบุคคลที่อาจมีความขัดแย้ง ส่วนนโยบายการกำหนดราคาระหว่างบริษัทฯ
กับบริษัทหรือบุคคลที่เกี่ยวข้องกัน
ก็จะกำหนดราคาตามปกติของธุรกิจเช่นเดียวกับที่กำหนดให้แก่บริษัทหรือบุคคลอื่นที่ไม่เกี่ยวข้องกัน
ทั้งนี้ราคาสินค้าหรือวัตถุดิบที่ซื้อจากบริษัทหรือบุคคลที่เกี่ยวข้องกันก็จะเป็นไปตามที่ตกลงกันไว้ในสัญญา
หรือเป็นราคาที่อิงกับราคาตลาดสำหรับวัตถุดิบชนิดนั้นๆ
ทั้งนี้คณะกรรมการตรวจสอบหรือผู้สอบบัญชีของบริษัท
หรือผู้เชี่ยวชาญอิสระจะทำการพิจารณาตรวจสอบและให้ความเห็นถึงความเหมาะสมของราคา
และความสมเหตุสมผลของการทำรายการ พร้อมทั้งเปิดเผยประเภทและมูลค่าของรายการดังกล่าว
พร้อมทั้งเหตุผลในการทำรายการต่อที่ประชุมผู้ถือหุ้นในรายงานประจำปี

นอกจากนี้
คณะกรรมการบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์และข้อบังคับ
ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยงและการได้มาหรือจำหน่ายทรัพย์สินที่สำคัญของบริษัทหรือบริษัทย่อย
ตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย

ทั้งนี้
หากมีรายการระหว่างกันของบริษัทหรือบริษัทย่อยเกิดขึ้นกับบุคคลที่อาจมีความขัดแย้งทางผลประโยชน์มีส่วนได้ส่วนเสียหรืออาจมีความขัดแย้งทางผลประโยชน์ในอนาคต
คณะกรรมการตรวจสอบจะเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
จะให้ผู้เชี่ยวชาญอิสระหรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการ หรือผู้ถือหุ้นตามแต่กรณี ทั้งนี้บริษัทฯ
จะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชี